Öölmerheid

Öölmerheid () is en lütten Oort in de Gemeen Bremervöör in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Öölm.

 Geografie 

De Oort liggt op de Stoder Geest. In’n Noorden liggt dat Hoge Moor, dat ok en Naturschuulrebeed is. Dat Water ut dat Rebeed flütt in’n Süden un Oosten över Gravens na de Swing hen af un in’n Westen un Noorden över de Seebeek na de Oost.

De Naveröörd sünd de Böötz un Kaken in’n Noorden, Siedlung Olendörp un Hogenoh in’n Noordoosten, Willah un Willahermoor in’n Oosten, Mulsen, Grööndörp un Schierel in’n Süüdoosten, Hogenmoor in’n Süden, Vörhoorn un Öölm in’n Süüdwesten un Beeß un Forst in’n Noordwesten.

 Historie 

 Verwaltungsgeschicht 

De Oort hett fröher to’n Landkreis Bremervöör höört un is 1977 Deel von’n Landkreis Rodenborg worrn.

De Oort hett fröher to de Gemeen Öölm tohöört, de an’n 1. März 1974 mit de Gemeenreform in Neddersassen Deel von de Gemeen Bremervöör worrn is. Sietdem höört de Oort binnen de Gemeen to de Oortschop Öölm, de en egen Oortsraad un Oortsbörgermeester hett.

 Inwahnertall 

 Religion 

Öölmerheid is evangeelsch-luthersch präägt un höört to dat Kaspel von de Paul-Gerhardt-Kark in Öölm. Bevör düsse Kark egenstännig worrn is, hett de Oort to dat Kaspel von de Petrus-Kark in Mulsen höört.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

 Weertschop un Infrastruktur 

För Öölmerheid is de freewillige Füürwehr Öölm mit tostännig.

 Verkehr 

Dör Öölmerheid löppt de Bundsstraat 74, de in’n Noordoosten över Hogenoh un Wiepenkathen na Stood geiht un in’n Süüdwesten över Öölm na Bremervöör.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 19 Kilometer in’n Noordoosten von Öölmerheid an de B 73.

De nächste Bahnhoff is so bi teihn Kilometer wied weg in’n Süüdwesten de Bahnhoff Bremervöör an de Bahnlien Bremerhoben–Buxthu.

 Footnoten 

Kategorie:Oort
Kategorie:Landkreis Rodenborg (Wümm)